John Bunyan

John Bunyan (født 28. november 1628, død 31. august 1688) var en engelsk kristen forfatter og lekmannspredikant. Bunyan skrev flere inderlig fromme kristne bøker, rundt 60 til sammen, men det er særlig en som han huskes for den evangeliske fabelen om kristenlivet En pilegrims vandring (The Pilgrim's Progress) som for en tid hevdes å ha vært en av de mest leste bøker etter Bibelen. Handlingen beskriver et menneskes møte med evangeliet: en pilegrim bærer en tung bør av synder, men får den lempet av ryggen etter møtet med Jesus, og hans liv får en ny mening på vegen mot den himmelske byen.

Boken har også kommet ut flere ganger på svensk, dansk og norsk, og blitt filmatisert flere ganger, første gang i 1912, og en lavbudsjettfilm i 1979 som er hovedsakelig interessant for ettertiden for at en ung Liam Neeson hadde debutrollen som evangelisten.

Selv om Bunyan ble ikkekonformist og medlem av en uavhengig baptistkirke, beskrev han seg selv som kun en kristen, og selv om levde i en tid hvor toleransen for religiøse bevegelser utenfor den engelske kirke ikke eksisterte. En av de første baptistprester led martyrdøden, andre som Thomas Helwys døde etter få år i hardt fengselsopphold under Karl 1. Først under Karl 2 kommer en ny lov i 1672 som gir Bunyan anledning til å forkynne uten nye fengselsstraffer. Med en ny felleskristen tidsalder er han blitt husket i den engelske kirke med en mindre festival den 30. august, og i den liturgiske kalender i den amerikanske episkopalkirken den 29. august. Andre kirker i det anglikanske fellesskap, slik som den anglikanske kirke i Australia minnes ham på hans dødsdag den 31. august. Det viktigste er at han er en sentral skikkelse innen den baptistiske del av kristenheten, som i løpet av de neste fire hundre årene vokste fram som en verdensomspennende kirkefamilie.

Liv og virke 
Bunyan kom fra beskjedne kår. Faren var kjeleflikker, og sønnen gikk en tid på latinskole i Bedford, senere ble han lærling som kjeleflikker. Etter morens død i 1644 var han i parlamentets hær under den engelske borgerkrigen. Selv om han antagelig ikke var direkte involvert i krigshandlinger, opplevde han sannsynligvis krigens grusomheter. Rundt 1648 giftet han seg og livnærte seg fortsatt som kjeleflikker. De følgende årene opplevde han en religiøs krise, og da hans hustru døde en gang rundt 1656 begynte han som omvandrende predikat.

Hans første kone var like fattig som han selv, men ut etterla seg to oppbyggelige bøker etter sin far, Den jevne manns vei til himmelen og Fromhetens utøvelser.<ref name="Beyer">Beyer, Edvard (1972): Verdenslitteraturhistorie, bind 4 Klassisisme (1600-tallet), Oslo, s.408-414</ref> Det vitnet han om i en senere bok, Grace Abounding to the Chief of Sinners (Overflod av nåde for den største synder, 1666). Hans predikanttid førte til sist at han ble arrestert i 1660 og satt fengslet i tolv år. I denne tiden skrev han ni bøker. Til sist ble han løslatt da Karl II av England lot utferdige en ny forordning religionsfrihet i 1672 og han kom ut av fengselet som folkehelt. Etterpå fortsatte han sin lekpredikantvirksomhet, særlig i og rundt London. På en reise til London i 1688 ble han forkjølet og døde, 60 år gammel.

 Bibliografi (utvalg) 

 Grace Abounding to the chief of sinners, 1666, i et selvbiografisk lys forklarer Bunyan sitt religiøse kall.
 The Pilgrim's Progress, (En pilegrims vandring), del 1 London 1678, del 2 1684, første utgave med begge delene kom i 1728
 The Life and Death of Mr. Badman, en pseudobiografi, 1680
 The Holy War, allegori. 1682

Han utga rundt seksti bøker, mange av det var i hovedsak utbroderinger av bibeltekster. I sin tid ble The Pilgrim's Progress'' betraktet som den mest leste og oversatte boken i engelsk språk, med unntak av Bibelen.

Referanser

Eksterne lenker 
 
 
 
  Biography of Bunyan
  Bunyan Meeting Free Church Bedford
  John Bunyan Museum Bedford
  Kristens resa, Förord, Runeberg; noe idealistisk biografi i utgiverens forord i den svenske utgaven fra 1924

Engelske forfattere
Baptistiske pastorer og predikanter
Baptistiske teologer
Engelskspråklige forfattere
Personer fra Bedford